CELEX: 32015D0749
Language: ro
Date: 2015-05-07 00:00:00
Title: Decizia de punere în aplicare (UE) 2015/749 a Comisiei din 7 mai 2015 de abrogare a Deciziei 2007/410/CE privind măsurile de prevenire a introducerii și a răspândirii în Comunitate a viroidului tuberculilor fusiformi ai cartofului [notificată cu numărul C(2015) 3023]

12.5.2015   
            
            
               RO
            
            
               Jurnalul Oficial al Uniunii Europene
            
            
               L 119/25
            
         DECIZIA DE PUNERE ÎN APLICARE (UE) 2015/749 A COMISIEI
   din 7 mai 2015
   de abrogare a Deciziei 2007/410/CE privind măsurile de prevenire a introducerii și a răspândirii în Comunitate a viroidului tuberculilor fusiformi ai cartofului
   
      
         [notificată cu numărul C(2015) 3023]
      
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3) teza a patra,
   întrucât:
   
               (1)
            
            
               În pofida măsurilor stabilite prin Decizia 2007/410/CE a Comisiei (2), viroidul tuberculilor fusiformi ai cartofului s-a răspândit în prezent, în interiorul Uniunii, la plantele care fac obiectul deciziei respective (denumite în continuare „plantele specificate”), astfel cum rezultă din controalele oficiale efectuate de statele membre în conformitate cu aceeași decizie.
            
         
               (2)
            
            
               Cu toate acestea, de la aplicarea Deciziei 2007/410/CE nu s-a observat niciun simptom al prezenței viroidului tuberculilor fusiformi ai cartofului la plantele specificate și, potrivit unui aviz al Autorității Europene pentru Siguranța Alimentară (3), impactul pospiviroidelor asupra acestor plante se preconizează a fi unul minim. În plus, prezența organismului respectiv la plantele specificate nu a dus la răspândirea lui la plante diferite de cele specificate în interiorul Uniunii.
            
         
               (3)
            
            
               Prin urmare, se concluzionează că măsurile stabilite prin Decizia 2007/410/CE nu sunt adecvate pentru prevenirea răspândirii viroidului tuberculilor fusiformi ai cartofului în interiorul Uniunii la plantele specificate, precum și că nu există niciun risc fitosanitar care să justifice aceste măsuri.
            
         
               (4)
            
            
               Prin urmare, Decizia 2007/410/CE ar trebui abrogată.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia 2007/410/CE se abrogă.
   Articolul 2
   Prezenta decizie se adresează statelor membre.
   
      Adoptată la Bruxelles, 7 mai 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 169, 10.7.2000, p. 1.
   
      (2)  Decizia 2007/410/CE a Comisiei din 12 iunie 2007 privind măsurile de prevenire a introducerii și a răspândirii în Comunitate a viroidului tuberculilor fusiformi ai cartofului (JO L 155, 15.6.2007, p. 71).
   
      (3)  EFSA Scientific Opinion on the assessment of the risk of solanaceous pospiviroids for the EU territory and the identification and evaluation of risk management options (Aviz științific al EFSA privind evaluarea riscului pospiviroidelor pentru solanacee pe teritoriul UE și identificarea și evaluarea opțiunilor de gestionare a riscurilor), EFSA Journal 2011;9(8):2330.